Тръмп го обяви , че избързва с обявяването на победа публикувано на 07.11 . 20 в 18 : 38 | обновено на 07.11 . 20 в 22 : 38 Демократът Джо Байдън печели надпреварата за Белия дом срещу действащия президент републиканец Доналд Тръмп . След четири дни напрегнато очакване Байдън събра 273 гласа в електоралната комисия при необходими 270 благодарение на победа в ключовия щат Пенсилвания и става 46 - ият президент на Съединените американски щати . Телевиите Фокс нюз , Си Ен Ен и Ен Би Си и в . " Ню Йорк таймс " прогнозират , че Байдън печели и щата Невада и неговите 6 гласа в Избирателната колегия , с което резултатът му до момента става 279 гласа при необходими 270 от обшо 538 . Фокс нюз освен това дава победа за Байдън и в щата Аризона , който дава 11 гласа или общо 290 за Байдън . Други телевизии , сред които Си Ен Ен и Ен Би Си , смятат , че това още не е напълно сигурно , макар и да отбелязват , че Байдън води в този щ На този етап Доналд Тръмп не се е признал за победен и не е известно дали ще продължи да оспорва резултатите с недоказания аргумент , че е имало изборни измами . Той става първият президент на САЩ , който не успява да спечели втори мандат от 1992 г . , когато поражение претърпя републиканецът Джордж Хърбърт Уокър Буш . Джо Байдън спечели обратно от Доналд Тръмп три индустриални щати , които бяха загубени от Хилари Клинтън през 2016 г . : Мичиган , Уисконсин и Пенсилвания . Освен това към момента той изпреварва Тръмп и в щатите Джорджия , Невада и Аризона според неокончателни резултати . Избирателната активност достигна рекордните за съвременната история на САЩ 66 процента . Байдън получи над 74 милиона гласа срещу 70 милиона за Тръмп . Този " народен вот " не е от значение в американската избирателна система , но според демократите той подсилва политическата легитимност на следващия президент . За пръв път в историята си САЩ ще имат жена за вицепрезидент - 56 - годишната Камала Харис . Хиляди излязоха радостни по улиците на Вашингтон , за да отпразнуват победата . Те носят знамена " Black lives matter " и свирят с клаксоните на автомобилите си . От кампанията на Байъдън разпространиха изявление , в което се казва : „ Изправени пред безпрецедентни препятствия , рекорден брой американци гласуваха като доказаха за пореден път , че демокрацията бие дълбоко в сърцето на Америка . “ Байдън заяви , че сега е време да се изоставят гнева и грубата реторика и да се пристъпи към обединението на нацията . Той изглежда изгради наново " синята стена " , съборена от Тръмп през 2016 - а - Уисконсин , Мичиган , Пенсилвания . Кандидатът на демократите пое ангажимент " да изцели раните на страната " и описа включването му в кампанията като откликване на зов за помощ . Политикът участва в надпреварата като човекът , който може да реши проблемите с борбата за расови права , изострила се изключително много след случаите на Джордж Флойд , Бреона Тейлър и Джейкъб Блейк – афроамериканци , загинали или ранени в ръцете на полицията . С това Байдън изглежда успя да спечели вота на афроамериканците . Топ приоритет на Байдън ще е справяне с пандемията от Covid - 19 , расизмът и икономическият упадък . Новият президент е привърженик на идеята за общонационално изискване за носене на маска . На международната сцена Байдън ще търси прекратяване на „ изкуствена търговска война “ с ЕС . Той се очаква да е в ролята на ценител на историческите отношения с ЕС , базирани на либерални ценности . Бившият президент на САЩ Барак Обама приветства " историческата победа " в надпреварата за Белия дом на Джо Байдън , който беше негов вицепрезидент през двата му мандата . Не бих могъл да съм по - горд да поздравя новоизбрания президент Джо Байдън и новоизбрания вицепрезидент Камала Харис , се казва в изявление на Обама . " Имаме късмет , че Джо има нужните качества за президент и вече се държи като такъв . Защото когато влезе в Белия дом през януари , той ще се изправи пред редица огромни предизвикателства , с които не се е сблъсквал никой новоизбран президент : върлуваща пандемия , неравноправна икономика и съдебна система , демокрация в опасност и застрашен климат . Знам , че той ще работи за интересите на всички американци , без значение дали е получил гласовете им или не . Насърчавам всеки американец да му даде шанс и да му окаже подкрепа " , заяви Обама . Поздравления на Байдън и Харис поднесоха и други двама бивши президенти демократи - Бил Клинтън и Джими Картър . Доналд Тръмп обвини Джо Байдън , че бърза да се обяви неоснователно за победител , след като основните американски медии обявиха кандидата на демократите за 46 - ия президент на страната . " Простият факт е , че тези избори далеч не са приключили . Джо Байдън не е потвърден победител в никой щат , камо ли в силно оспорваните щати , където ще има задължително повторно преброяване на гласовете , или в щати , където предизборният ни щаб има основания за оспорвания , които биха могли да определят окончателния победител . Законните гласове решават кой е президент , а не медиите " , се казва в изявление на Тръмп .